钦定古今图书集成/理学汇编/文学典/第006卷 > 容斋随笔 > 《舒元舆文》
## 钦定古今图书集成/理学汇编/文学典/第006卷 > 容斋随笔 > 《舒元舆文》

舒元舆，唐中叶文士也。今其遗文所存者才二十四
篇，既以甘露之祸死，文宗因观牡丹，摘其赋中杰句，
为之泣下。予最爱其玉，著《篆志》，论李斯、李阳冰之书，
其词曰：“斯去千年，冰生唐时。冰复去矣，后来者谁？后
千年有人，谁能待之？后千年无人，篆止于斯。呜呼！主
人为吾宝之。”此铭有不可名言之妙，而世或鲜知之。